stanford-oval/wikipedia huggingface dataset:
Magix
Tuotteet

Magix Software GmbH:n tuote- ja palvelutarjonta sisältää ohjelmia musiikin, videoiden ja valokuvien digitaaliseen hallintaan ja muokkaamiseen.
Magix:in musiikkituotteisiin kuuluu muun muassa SOUND FORGE Pro, ACID Pro, Samplitude Pro X ja Sequoia. Puoliammattimaisille suunnattuja ​​musiikkituotteita ovat Samplitude Music Studio ja Music Maker. Magix-ohjelmiston avulla käyttäjät voivat tuottaa täydellisiä musiikkikappaleita valmiiksi tuotetuilla näytteillä tai omilla äänityksillä ilman lisäohjelmia.
Videoeditointiin Magix tarjoaa ohjelmistoja ammattimaisille käyttäjille, joilla on suuremmat odotukset videon muokkauksesta. Niitä ovat muun muassa Vegas Pro- ja Video Pro X -ohjelmat. Movie Edit Pro on tarkoitettu puoliammattilaisille ja DIY-käyttäjille, joilla on jonkin verran kokemusta videoeditoinnista.
Movie Edit Pro on yksi maailman myydyimmistä videonmuokkausohjelmista ja on Euroopan markkinajohtaja. Magix tarjoaa myös aloittelijoille tarkoitettuja ohjelmistoja, esimerkiksi Video easy ja Fastcut. Valokuvanmuokkauksessa Magix tarjoaa ohjelmia digitaalisten kuvaesitysten (esim. Magix Photostory Deluxe) luomiseen sekä yksittäisten valokuvien (esim. Magix Photo & Graphic Designer) muokkaamiseen ja valokuvakokoelmien (esim. Magix Photo Manager Deluxe) muokkaamiseen. Xara Designer Pro tarjoaa ratkaisuja ammattikäyttöön tarkoitettuihin valokuvien- ja graafiseen muokkaukseen.
Magix kehittää sovelluksia myös mobiililaitteille, joita ovat muun muassa Camera MX, Looparoid ja Movie Edit Touch.
Tuotehistoria

Ensimmäinen Magix Music Maker -versio julkaistiin vuonna 1994. Vuodesta 1996 alkaen Magix-tuotevalikoima laajeni myös muihinkin ohjelmistoihin, kuten valokuvien ja videoiden suunnitteluun, muokkaamiseen, esittämiseen ja arkistointiin. Magix-tuotteita ja -palveluja on tarjottu Euroopan maissa ja Yhdysvalloissa vuodesta 1997 lähtien. Magix Movie Edit Pro:n ensimmäinen versio julkaistiin samana vuonna. Vuonna 2002 markkinoille tuli Magix Photosin CD- ja DVD-levyjen ensimmäinen versio.
Marraskuussa 2008 Magix käynnisti tietoyhteiskunta magix.info:n itsenäisenä sosiaalisen verkoston asiantuntijana musiikkituotannon, videoiden ja valokuvien muokkaamisen aiheista. Vuonna 2009 julkaistiin ensimmäinen versio erityisesti aloittelijoille tarkoitetusta videoeditointiohjelmasta, Magix Video easy:stä. Vuodesta 2013 lähtien Magix alkoi laajentaa tuotevalikoimiinsa myös mobiilisovelluksia.
Vuonna 2014 julkaistiin Magix Fastcut, joka on videoeditointiohjelma erityisesti drone- ja urheilukamera-käyttäjille. Toukokuussa 2016 Magix osti Sonyn Creative-ohjelmistovalikoimasta Vegas Pro:n, Movie Studion, Sound Forge Pro:n, Sound Forge Audio Studion, SpectraLayersin ja ACID Pro:n.
Käännös suomeksi
Magonia

| Magonia |
| --- | --- |
Entiset nimet:  Merseyside UFO Bulletin (MUFOB) (1968–1974) MUFOB New Series (1976–1979)
Lehtityyppi:  Pienlehti
Perustettu:  1966
Lakkautettu:  2009
Kotimaa:  Yhdistynyt kuningaskunta
Kieli:  englanti
Aiheesta muualla
OCLC
Magonia oli vuosina 1966–2008 useilla eri nimillä julkaistu brittiläinen ufoilmiöihin keskittynyt pienlehti. Lehden pitkäaikaisena vastaavana toimittajana toimi John Rimmer. Vuoden 2008 jälkeen se jatkoi toimintaa verkossa ja julkaisi arkistonsa sähköisessä muodossa.
Lehti pyrki suhtautumaan skeptisesti ajatukseen, että ufot olisivat ulkoavaruudesta, ja löytämään niille vaihtoehtoisia selityksiä. Yhdysvaltalaisen ufotutkijan ja parapsykologin John Keelin mukaan lehti oli hänen ja Jacques Valléen ohella psychosocial UFO -hypoteesin kehittäjiä. Hypoteesin mukaan ufohavainnot ja niihin liittyvät kokemukset johtuvat ihmisten psykologisista ja sosiaalisista tekijöistä eivätkä ulkoavaruuden olentojen vierailuista. Vuonna 2009 The Daily Grail -sivuston päätoimittaja Greg Taylor kuvasi lehteä siten, että vuosikymmenten aikana lehti oli tullut tunnetuksi yhtenä parhaista lähteistä, jossa ufoaiheita tutkitaan järkevästi ja skeptisesti, ja että lehti myös säännöllisesti käsitteli myös muita rajatiedon aiheita.
Lehden perustivat John Harney and Alan Sharp 1960-luvun puolivälissä. Vuonna 1968 mukaan tuli John Rimmer, joka otti vetovastuun lehdestä vuonna 1973 ja toimi tässä roolissa lehden julkaisun loppumiseen asti. Muita keskeisiä kirjoittajia olivat Peter Rogerson ja Roger Sandell. Koska lehden perusti Merseyside UFO Research Group, se ilmestyi aluksi nimellä Merseyside UFO Research Group Bulletin. Tämän jälkeen se muuttui itsenäiseksi lehdeksi ja sitä julkaistiin vuosina 1968–1974 nimellä Merseyside UFO Bulletin (MUFOB ), vuosina 1976–1979 nimellä MUFOB New Series ja vuosina 1979–2009 nimellä Magonia. Lehteä julkaistiin yhteensä 99 numeroa.
Magonia-lehden ympärillä oleva yhteisö julkaisi vuosina 1998–2006 myös John Harneyn toimittamaa uutiskirjettä. Liite tunnettiin ensin nimellä Magonia ETH Bulletin, myöhemmin Magonia Monthly Supplement ja julkaisutahdin harvennuttua nimellä Magonia Supplement. Lehdellä oli myös blogi Mufob, jota julkaistiin vuoteen 2012 asti, sekä kirja-arvostelublogi Magonia review, jonka julkaisu jatkuu.
Aiheesta muualla

Magwatch page (Arkistoitu – Internet Archive) – reviews of individual issues by the Fortean Times
Magonia magazine (lehden arkisto blogspotissa)
Magonia review (lehden yhä toiminnassa oleva kirja-arvostelublogi)
Magonia (Journal) Encyclopedia.com
Martinin piirikunta (Florida)

Martinin piirikunta (engl. Martin County) on Yhdysvaltojen Floridan osavaltiossa sijaitseva piirikunta. Sen väkiluku oli 161 000 vuonna 2019. Piirikunnan hallintokeskus on Stuartin kaupunki. Piirikunta perustettiin 30. toukokuuta 1925.
Aiheesta muualla

Kuvia tai muita tiedostoja aiheesta Martinin piirikunta (Florida) Wikimedia Commonsissa
Martha Ernstsdóttir

Martha Ernstsdóttir (s. 22. joulukuuta 1964) on islantilainen yleisurheilija, joka on kilpaillut kestävyysjuoksussa, keskimatkojen juoksussa ja maastojuoksussa. Hän edustaa seuratasolla reykjavíkiläistä ÍR:ää. Martha pitää hallussaan maansa ennätystä 5 000 metrillä, 10 000 metrillä, puolimaratonilla ja maratonilla. Hän menestyi Euroopan pienten valtioiden kisoissa, joissa hän voitti kolme mitalia vuosina 1991–1995. Martha osallistui myös maastojuoksun MM-kisoihin, joissa hänen paras sijoituksensa oli 44. tila. Sydneyn olympialaisissa 2000 hän osallistui maratonille. Tuolloin Martha joutui keskeyttämään kilpailun. Vuonna 2014 Martha osallistui kautta aikain vanhimpana kilpailijana puolimaratonin MM-kilpailuihin sijoittuen 82:nneksi.
Henkilökohtaiset ennätykset

Lähde: IAAF
5 000 m: 15.55,91 (1994)
10 000 m: 32.47,40 (1994)
Puolimaraton: 1.11.40 (1996)
Maraton: 2.35.15 (1999)
Lämpöpatteri

Moderni termostaattiohjattu radiaattori.
Lämpöpatteri on lämpöä luovuttava eli ympäristöään lämmittävä, yleensä metallinen laite, jota käytetään rakennusten lämmittämiseen. Lämpöpatteri sijoitetaan yleensä ulkoseinän sisäpinnalle, tyypillisesti ikkunan alle estämään kylmän ilman virtaus lattialle.[lähde? ]
Tyypillisesti patteri on kiinteästi asennettu. Sähkötoimisista pattereista on myös siirrettäviä pistokkeellisia versioita (sähkölämmitin).
Historia

Lämpöpatterin keksijänä pidetään Pietarissa asunutta venäläistä yrittäjää Franz San Gallia, joka vuonna 1843 keksi lämmittää huoneita kuuman veden avulla. Vuonna 1857 tuote oli valmis markkinoille. Siitä tuli heti alusta alkaen suuri kaupallinen menestys.
Lämpöpattereiden tyypit

Lämpöpatterit jaetaan toimintaperiaatteensa mukaan joko radiaattoreihin tai konvektoreihin. Radiaattoreissa lämmön siirto perustuu lämpösäteilyyn, konvektoreissa kiertävän ilman lämmittämiseen. Lämmönjakotavan vuoksi konvektoreiden pinnat ovat radiaattoreiden pintoja viileämpiä. Rakennetyypit voidaan myös yhdistää, jolloin esimerkiksi radiaattorin takapintaan kiinnitetään ilmankiertoa ja lämmönjakoa tehostavat metallilevyt.
Lämpöpatterit voidaan jakaa myös suoraa lämpöä antaviin ja varaaviin. Varaavissa lämpöpattereissa voidaan tarvittava energia ottaa halvan yösähkötariffin aikaan, lämpö luovutetaan lämmittimestä vähitellen päivän aikana.[lähde? ] Lämpöpattereiden varauskyky on kuitenkin varsin vaatimaton. Varauskykyä käytetään lähinnä tasaamaan lämpötilaa erityisesti sähkötoimisissa pattereissa.
Vesikiertoinen lämpöpatteri ja kiertovesijärjestelmä

Useimmiten lämpöpatterit liitetään kiertovesilämmitysjärjestelmään, eli ne lämmitetään kuumalla patterin sisällä kiertävällä vedellä. Vesi kiertää erillisessä putkistossa joko kiertovesipumpun avulla tai ns. vapaakierrolla huonetilasta ja lämpöpatterista toiseen, ja viimein takaisin varaajaan. Varaajan vesi lämmitetään joko öljy-, puu-, pelletti- tai kaasukäyttöisellä lämpökattilalla, sähkövastuksella, kaukolämpöverkostoon liitetyllä lämmönsiirtimellä maalämpöpumppujärjestelmällä tai aurinkokeräimillä.
Vesikiertoinen lämpöpatteri ja kiertovesijärjestelmä > Vesikiertoisen järjestelmän huolto

Mikäli kiertovesiputkistoon joutuu ilmaa, se kertyy putkiston korkeimpaan kohtaan, tai mahdollisesti lämpöpatteriin, joka on tällöin ilmattava, sillä muuten lämpöpatterista lämpiää vain alaosa. Putkistossa oleva ilma voi aiheuttaa myös lorisevaa ääntä. Tämä korjataan ilmaventtiilillä.
Sähkötoiminen lämpöpatteri

Sähköpatteri on sähkövastuksilla lämpenevä yleensä teräspellistä tehty lämmityslaite eli energia patteriin tuodaan sähkövirtana. Sähkötoimisia lämpöpattereita tuotetaan myös siirreltävinä pistokkeellisina malleina.
Sähkötoiminen lämpöpatteri > Suora sähkötoiminen lämpöpatteri

Sähkötoiminen lämpöpatteri, arkikielessä "sähköpatteri", on yleensä suoraa lämpöä antava konvektori: lämmittimen kuumat pinnat aiheuttavat ilmavirtauksen, jossa ohimenevä ilma lämpeää ja leviää virtauksen avulla huonetilaan.selvennä Lämmittimellä itsellään ei ole merkittävää lämmönvarauskapasiteettia vaan se lämmittää tilaa ainoastaan sähköenergiaa kuluttaessaan. Suora sähkölämmitys on asennuskustannuksiltaan edullista, mutta käyttökustannuksiltaan varaavaa kalliimpaa.[lähde? ]
Sähkötoiminen lämpöpatteri > Varaava sähkötoiminen lämpöpatteri

Sähkötoimisen lämpöpatterin lämmönvarauskapasiteettia voidaan suurentaa kasvattamalla patterin massaa. Varaavan sähköpatterin pintalämpötila ja siten sen lähistön ilman lämpötila on yleensä huipultaan matalampi ja tasaisempi kuin kevytrakenteisen. Näin koska yleensä lämmön tuottavaa sähkövastusta käytetään päälle-pois -sykleissä, ei säätämällä sen jatkuvaa tehoa. Varaava patteri varastoi itseensä saman lämpömäärän pienemmällä pintalämpötilalla ja myös tasaisempana. Varauskyky toimii siis puskurivarastona. Patterin massaa voidaan kasvattaa täyttämällä se öljyllä (öljytäytteinen sähkölämmitin) tai sijoittamalla sen sisään sopivanmuotoisia betonikiviä. Myös lämpöpatterin kuori voi olla varaava, esimerkiksi kivirakenteinen – Suomessa tuotetaan vuolukivirakenteisia sähkölämmityspattereita[lähde? ].
Sähkölämmitteinen lämpöpatteri voi olla myös varaavan ja suoraa lämpöä antavan yhdistelmä, jolloin se toimii sekä radiaattorina että konvektorina. Tällöin patterissa on ilman kiertoa ja lämmönluovutusta tehostava rivoitus.
Lämmityspattereiden ohjaus

Pattereiden luovuttamaa lämpötehoa säädellään ilman lämpötilaan reagoivalla termostaatilla.
Lämmityspattereiden ohjaus > Patteritermostaatti

Patteritermostaatti on vesikeskuslämmityksen patterin oleellinen osa. Patteritermostaatti säätelee veden virtaamaa ja katkaisee veden kierron patterissa lämpötilan noustua haluttuun arvoon ja lämpötilan laskiessa se taas aukeaa.
Vesikiertoisissa pattereissa termostaatti säätää veden virtaamaa patteriventtiilin avulla. Jokaisessa patterissa on oma termostaattinsa. Vesikiertoinen järjestelmä saattaa olla myös kiinteäsäätöinen, ilman mahdollisuutta lämpötehon säätöön.
Sähkötoimisten lämpöpattereiden toimintaa ohjataan yleensä termostaatilla, joka katkaisee virran kun lämpötila on riittävän korkea. Termostaatteja voi olla jokaisessa patterissa omansa, tai useampaa patteria ohjataan yhdellä termostaatilla.
Lämmityspattereiden ohjaus > Huonetermostaatti

Termostaatti voi olla myös ns. huonetermostaatti, jolla hallitaan kaikkia huoneessa olevia pattereita ja mahdollisesti myös jäähdytyslaitteita (jäähdytyspalkki). Huonetermostaatin etuna on sen helppokäyttöisyys, termostaatti säätelee lämpöä automaattisesti, haittana kalliimpi investointikustannusselvennä.
Vanhanaikainen vesikiertoinen patterilämmitin.
Michael Ansara

| Michael Ansara |
| --- | --- |
 Michael Ansara sarjassa Law of the Plainsman
Henkilötiedot
Syntynyt: 15. huhtikuuta 1922 Syyria
Kuollut: 31. heinäkuuta 2013 (91 vuotta)
Näyttelijä
Aktiivisena:  1944–2001
Merkittävät roolit:  Cochise (Broken Arrow) John Singing Rock (The Manitou) Pakkasherra (Batman)
Aiheesta muualla
IMDb 
Michael Ansara (15. huhtikuuta 1922 Syyria – 31. heinäkuuta 2013) oli yhdysvaltalainen näyttelijä.
Elämäkerta

Ansara syntyi Syyriassa vuonna 1922 ja muutti perheensä mukana Yhdysvaltoihin ollessaan kaksivuotias. Perhe asui aluksi Uudessa-Englannissa, mutta kymmenen vuoden jälkeen he muuttivat Kaliforniaan. Siellä Ansara aloitti lääkärin opinnot Los Angeles City Collegessa, mutta muuttikin pian mielensä ja vaihtoi alansa näyttelemiseen.
Elämäkerta > Ura

Näyttelijän ura alkoi televisiossa 1940-luvulla, jonka aikana Ansara esiintyi sivurooleissa eri elokuvissa. 1950-luvulla hän sai kuitenkin ensimmäisen pääroolin televisiosarjassa Broken Arrow. Sarja kesti vuodesta 1956 aina vuoteen 1960 asti, jona aikana Ansara esiintyi muissakin televisiosarjoissa, kuten Law of the Plainsman, Frontier Doctor ja Naked City. Tämän jälkeen hän esiintyi useissa sarjoissa vierailevissa rooleissa, ja erityisesti Ansara muistetaan tieteissarjojen rooleista kuten komentaja Kang (Star Trek), Elric (Babylon 5) ja Killer Kane (Buck Rogers in the 25th Century). Hän toimi myös DC-animaatiouniversumin animaatioissa Pakkasherran äänenä vuosina 1993, 1994, 1997 ja 1999.
Pitkän uransa aikana Ansara sai yhden ehdokkuuden vuonna 1979 elokuvasta The Manitou, sekä tähden Hollywood Walk of Famelle.
Aiheesta muualla

memory-alpha.org
North Fork
Luettelo poliittisista syistä Suomessa vangituista kansanedustajista

Tämä on luettelo Suomessa poliittisista syistä vangituista entisistä, istuvista ja tulevista kansanedustajista.
Autonomian aikana majesteettirikoksesta vangitut tai Siperiaan karkotetut

| Autonomian aikana majesteettirikoksesta vangitut tai Siperiaan karkotetut kansanedustajat> Nimi | Autonomian aikana majesteettirikoksesta vangitut tai Siperiaan karkotetut kansanedustajat> Kansanedustajakaudet | Autonomian aikana majesteettirikoksesta vangitut tai Siperiaan karkotetut kansanedustajat> Rikos ja rangaistus | Autonomian aikana majesteettirikoksesta vangitut tai Siperiaan karkotetut kansanedustajat> Puolue | Autonomian aikana majesteettirikoksesta vangitut tai Siperiaan karkotetut kansanedustajat> Viite |
| --- | --- | --- | --- | --- |
| Matti Airola | kansanedustajana 1908–1918 | vankilassa majesteettirikoksesta 1912 | SDP |  |
| Alexander Halonen | kansanedustajana 1910–1911 | majesteettirikoksesta vankilassa 1912–1913, vangittiin poliittisista syistä 1919 | SDP |  |
| Vihtori Huhta | kansanedustajana 1914–1917, 1941–1945 | tuomittiin hallinnollista tietä vankeuteen ja karkotettavaksi Siperiaan 1914,  vankilassa poliittisista syistä 1930-luvulla | SDP |  |
| Jalmari Kirjarinta | kansanedustajana 1908–1910 | vankilassa majesteettirikoksesta 1911 | SDP |  |
| Frans Koskinen | kansanedustajana 1907–1911 | vankilassa majesteettirikoksesta, vangittiin poliittisista syistä 1918, kuoli vankileirillä | SDP |  |
| Kullervo Manner | kansanedustajana 1910–1918 | majesteettirikoksesta vankilassa 1911, meni Venäjälle 1918 | SDP |  |
| Otto Piisinen | kansanedustajana 1914–1917 | vankilassa majesteettirikoksesta 8 kk (1914) | SDP |  |
| P. E. Svinhufvud (Nuors) | kansanedustajana 1907–1917, 1930–1931 | karkotettiin Siperiaan 1914–1917 | Nuors |  |
Autonomian aikana majesteettirikoksesta vangitut tai Siperiaan karkotetut tulevat kansanedustajat
| Nimi | Kansanedustajakaudet | Rikos ja rangaistus | Puolue | Viite |
| Theodor Homén | valtiopäivämiehenä 1905–1906 sekä  kansanedustajana 1908–1914 ja 1919–1922 | karkotettuna Novgorodiin 1904–1905 | Nuorsuomalainen puolue ja kokoomus |  |
| Erland Haapaniemi | kansanedustajana 1948–1954 | karkotettuna Siperiaan lehtikirjoituksen johdosta 1916–1917 | Maalaisliitto |  |
| Väinö Hupli | kansanedustajana 1919–1922 | vankilassa majesteettirikoksesta 1910 | SDP |  |
| Akseli Kanerva | kansanedustajana 1931–1933, 1933–1936 | vankilassa majesteettirikoksesta 1914, vankilassa poliittisista syistä 1918–1920 | SDP |  |
| Väinö Vankkoja | kansanedustajana 1918–1919 | vankilassa majesteettirikoksesta 1914–1915 | SDP |  |
Vuonna 1918 vangitut ja teloitetut istuvat ja entiset kansanedustajat > Vankileirillä kuolleet

| Vankileirillä kuolleet> Nimi | Vankileirillä kuolleet> Kansanedustajana | Vankileirillä kuolleet> Rangaistus | Vankileirillä kuolleet> Puolue | Vankileirillä kuolleet> Viite |
| --- | --- | --- | --- | --- |
| Evert Hokkanen | kansanedustajana 1907–1910  | vangittiin poliittisista syistä, kuoli vankilassa 1918 | SDP |  |
| Frans Koskinen | kansanedustajana 1907–1911  | vankilassa majesteettirikoksesta, vangittiin poliittisista syistä 1918, kuoli vankileirillä | SDP |  |
| Efraim Kronqvist | kansanedustajana 1909–1914  | vangittiin poliittisista syistä, kuoli vankileirillä 1918 | SDP |  |
| Jukka Lankila | kansanedustajana 1917–1918  | vankilassa poliittisista syistä 1918–1919, kuoli vankilassa 1919 | SDP |  |
| Matti Lonkainen | kansanedustajana 1909–1918  | vangittiin poliittisista syistä 1918, kuoli vankeudessa 1918 | SDP |  |
| Julius Nurminen | kansanedustajana 1917–1918  | vangittiin poliittisista syistä ja kuoli vankilassa 1918 | SDP |  |
| Juho Peura | kansanedustajana 1914–1917  | vangittiin poliittisista syistä, kuoli vankeudessa 1918 | SDP |  |
| Albin Valjakka | kansanedustajana 1907–1918  | vangittiin poliittisista syistä ja kuoli vankileirillä 1918 | SDP |  |
Itsenäisessä Suomessa poliittisista syistä vangitut entiset, istuvat ja tulevat kansanedustajat > Vuonna 1923 vangitut Suomen sosialistisen työväenpuolueen kansanedustajat

| Vuonna 1923 vangitut Suomen sosialistisen työväenpuolueen kansanedustajat |
| --- | --- | --- | --- |
| Elin Airamo | vankilassa poliittisista syistä 1923–1926 |  |  |
| Toivo Aronen | 1923–1928 |  |  |
| Jaakko Enqvist | 1923 |  |  |
| Väinö Hannula | uudelleen vankilaan 1923 |  |  |
| Frans Hiilos | uudelleen vankilassa 1923–1926 |  |  |
| Laura Härmä | (myöh. SDP) kansanedustajana 1922–1923 tuomittiin vankilaan poliittisista syistä 1923 |  |  |
| Antti Kaarne | (myös. KrTL) kansanedustajana 1908–1911 1922–1923 vangittiin poliittisista syistä 1923 |  |  |
| Pekka Kemppi | kansanedustajana 1922–1923 vankilassa poliittisista syistä 1920-luvulla |  |  |
| Aukusti Koivisto | kansanedustajana 1922–1923 vangittiin poliittisista syistä 1923 |  |  |
| Kalle Lampinen | kansanedustajana 1922–1923 tuomittiin vankilaan poliittisista syistä 1923 |  |  |
| Toivo Hjalmar Långström |  vankilassa poliittisista syistä 1923–1926| uudelleen vankilassa poliittisista syistä 1930–1934 jälleen vankilassa 1941–1944 |  |  |
| Emmi Mäkelin | kansanedustajana 1922–1923 vankilassa poliittisista syistä 1923 |  |  |
| Antti Nahkala | siirtyi Neuvostoliittoon |  |  |
| Hannes Pulkkinen | kansanedustajana 1922–1924 tuomittiin poliittisista syistä vankilaan yhdeksi vuodeksi seitsemäksi kuukaudeksi 1924 meni Neuvostoliittoon |  |  |
| August Rytkönen | kansanedustajana 1922–1923 vangittiin poliittisista syistä 1923 |  |  |
| Rosa Sillanpää | kansanedustajana 1922–1923 vankilassa poliittisista syistä 1923–1926 |  |  |
| Kalle Toppinen | siirtyi Neuvostoliittoon |  |  |
| Lempi Tuomi | kansanedustajana 1922–1923 vankilassa poliittisista syistä 1923–1924 |  |  |
| Vihtori Vainio | kansanedustajana 1923 tuomittiin vankilaan poliittisista syistä 1923 |  |  |
| Ville Vainio | (myös SDP) kansanedustajana 1909–1911 ja 1919–1923 vankilassa poliittisista syistä 1918| 1921–1922 ja 1923–1925 |  |  |
| Yrjö Valkama | kansanedustajana 1922–1923 vangittiin poliittisista syistä 1923 |  |  |
| Juho Vesterlund | kansanedustajana 1922–1923 tuomittiin vankilaan poliittista syistä 1923 |  |  |
| Matti Väisänen | kansanedustajana 1922 tuomittiin poliittisista syistä vankilaan 1923 |  |  |
Maurice McDonald

Maurice ”Mac” McDonald (26. marraskuuta 1902 Manchester, New Hampshire – 11. joulukuuta 1971 Riverside, Kalifornia) oli yhdysvaltalainen yrittäjä ja toinen McDonald’sin perustajista yhdessä veljensä Richard McDonaldin kanssa. Heidän ensimmäinen yrityksensä oli Monroviassa sijainnut grillikioski. Maurice itse avasi uuden grillikoskin vuonna 1940 San Bernardinoon. Tätä voidaan pitää ensimmäisenä McDonaldsina.
Vuonna 1948 veljekset päättivät uudistaa ravintolaansa niin että "pääpainopiste" olisi ranskalaisissa ja hampurilaisissa. Vuonna 1953 veljekset päättivät aloittaa franchising-tyylillä uusien McDonald-ravintoloiden lisäämisen.
Vuonna 1954 veljekset aloittivat yhteistyön Ray Krocin kanssa. Franchising-ketju otti 1,9 % myynnistä, mistä veljekset saivat 0,5 %. Kroc osti McDonaldit lopulta ulos yhtiöstä.
Maurice McDonald kuoli sydänkohtaukseen 69-vuotiaana 11. joulukuuta 1971.
Luettelo tasohyppelypeleistä
Kaksiulotteinen sivuittain vierittävä

Kaksiulotteista sivusuunnassa vierittävää grafiikkaa käyttävä tasohyppelypelejä.
A Boy and His Blob
Adventure Island sarja
Aero the Acro-Bat
Alien Carnage (Halloween Harry)
Another World
Apple Panic
Batman
Beauty and the Beast
Bebe's Kids
Blackthorne
Blaster Master
Bonk sarja
Braid
Bubble Bobble
Bucky O'Hare
Captain Claw
Castlevania sarja
Cave Story
Commander Keen sarja
Cosmo's Cosmic Adventure
Crystal Caves
Dangerous Dave
Darkwing Duck
Dig Dug
Aladdin
Dizzy sarja
DuckTales
Elevator Action
Flashback
Friday the 13th
Flying Dragon: The Secret Scroll
Flying Warriors
Galaxia Chronicles
Ghosts 'n Goblins sarja
Heart of Darkness (video game)
Hocus Pocus
Ice Climber
Jazz Jackrabbit sarja
Jet Set Willy II
Jet Set Willy
Jetpack
Jill of the Jungle
Jumpman / Jumpman Jr.
Kangaroo
Kid Icarus
Kirby sarja
Knytt
Lady Sia
Legend of Kage
Lode Runner
Maddening
Manic Miner
MapleStory
Mappy
Mega Man (RockMan) sarja
Metroid
Miner 2049er
Monster Bash
Mr. Nutz: Hoppin' Mad and Mr. Nutz
Mutant Mudds
N
Ninja Five-O
Ninja Gaiden sarja
Pac-Land
Pekka Kana sarja
Pitfall! sarja
Ponpoko
Popeye
Prinny: Can I Really Be the Hero?
Ristar
Secret Agent
Seiklus
Shinobi sarja
Snow Bros
Space Panic
Speedy Eggbert
Strider
Superfrog
SuperTux
Techno Cop
Teenage Mutant Ninja Turtles games
The Addams Family
The Lion King
The Simpsons games
They Need To Be Fed
ToeJam & Earl sarja
Top Hat Willy
Ugh!
UnHolY SaNctuaRy
Vectorman sarja
Wario Land sarja
Whomp 'Em
Wonder Boy sarja
WonderKing Online
Wrecking Crew
Xargon
2.5D

Bionic Commando: Rearmed sarja
Blade Kitten
Bug! series
Canimals Deluxe
Cinnamonroll Blitz sarja
Earth Worm Jim
Katsuma Unleashed
Keroppi Advance series
Kirby 64: The Crystal Shards
Kirby's Return to Dream Land
Kirby Triple Deluxe
Kirby: Planet Robobot
Klonoa series
LittleBigPlanet sarja
LostWinds
My Melody Blitz sarja
New Super Mario Bros. sarja
Pandemonium
Poppet Unleashed
Furi Unleashed
Luvli Unleashed
Diavlo Unleashed
Zoomer Unleashed
Shadow Complex
Sonic Colors (DS Versio)
Sonic Generations (3DS Versio)
Sonic Rush sarja
Sonic the Hedgehog 4
Sonic Unleashed, Sonic Colors (Wii Version) and Sonic Generations (PS3 and 360 Versions) - Mainly 3D with 2D sections. Sonic Generations includes the option to play as Classic Sonic, whose gameplay is set in 2D.
Super Paper Mario - Combination 2.5D - 3D platforming/RPG
Super Smash Bros. sarja
The Three Musketeers: One for All!
Tamagotchi Ultra
Tomba! sarja
Trine
Viewtiful Joe sarja
Yoshi's Story
Fez